RASEINIŲ RAJONO SAVIVALDYBĖS TARYBA

SPRENDIMAS

DĖL RASEINIŲ R. BLINSTRUBIŠKIŲ SOCIALINĖS GLOBOS NAMUOSE 2024 METAIS TEIKIAMŲ ILGALAIKĖS (TRUMPALAIKĖS) SOCIALINĖS GLOBOS PASLAUGŲ KAINŲ PATVIRTINIMO

2023 m. lapkričio 23 d. Nr. TS-312

Raseiniai

Vadovaudamasi Lietuvos Respublikos vietos savivaldos įstatymo 15 straipsnio 2 dalies 29 punktu, Lietuvos Respublikos biudžetinių įstaigų įstatymo 4 straipsnio 3 dalies 7 punktu, Socialinių paslaugų finansavimo ir lėšų apskaičiavimo metodikos, patvirtintos Lietuvos Respublikos Vyriausybės 2006 m. spalio 10 d. nutarimu Nr. 978 „Dėl socialinių paslaugų finansavimo ir lėšų apskaičiavimo metodikos patvirtinimo“, 21 punktu, Raseinių rajono savivaldybės gyventojų mokėjimo už socialines paslaugas tvarkos aprašo, patvirtinto Raseinių rajono savivaldybės tarybos 2020 m. lapkričio 26 d. sprendimu Nr. TS-325 „Dėl Raseinių rajono savivaldybės gyventojų mokėjimo už socialines paslaugas tvarkos aprašo patvirtinimo“, 9.1 papunkčiu, Raseinių r. Blinstrubiškių socialinės globos namų nuostatų, patvirtintų Raseinių rajono savivaldybės tarybos 2023 m. gegužės 11 d. sprendimu Nr. TS-124 „Dėl Raseinių r. Blinstrubiškių socialinės globos namų nuostatų patvirtinimo“, 15.8 papunkčiu ir atsižvelgdama į Raseinių r. Blinstrubiškių socialinės globos namų direktoriaus 2023 m. lapkričio 6 d. raštą Nr. (4.3) 4-571 „Dėl socialinių paslaugų kainos 2024 metams“, Raseinių rajono savivaldybės taryba n u s p r e n d ž i a:

1. Patvirtinti Raseinių r. Blinstrubiškių socialinės globos namuose 2024 metais teikiamų ilgalaikės (trumpalaikės) socialinės globos paslaugų kainas:

1.1. vienam suaugusiam asmeniui su negalia ir senyvo amžiaus asmeniui – 1180,00 Eur per mėnesį;

1.2. vienam suaugusiam asmeniui su sunkia negalia ir senyvo amžiaus asmeniui su sunkia negalia – 1445,00 Eur per mėnesį;

1.3. vienam suaugusiam asmeniui su negalia grupinio gyvenimo namuose – 1610,00 Eur per mėnesį;

1.4. vienam suaugusiam asmeniui su sunkia negalia grupinio gyvenimo namuose – 1635,00 Eur per mėnesį.

2. Pripažinti netekusiu galios Raseinių rajono savivaldybės tarybos 2022 m. lapkričio 24 d. sprendimą Nr. TS-304 „Dėl BĮ Raseinių r. Blinstrubiškių socialinės globos namuose 2023 metais teikiamų ilgalaikės (trumpalaikės) socialinės globos paslaugų kainų patvirtinimo“.

3. Nustatyti, kad šis sprendimas galioja nuo 2024 m. sausio 1 d.

Šis sprendimas Lietuvos Respublikos administracinių bylų teisenos įstatymo nustatyta tvarka per vieną mėnesį nuo paskelbimo ar įteikimo suinteresuotai šaliai dienos gali būti skundžiamas Regionų apygardos administracinio teismo Šiaulių rūmams (Dvaro g. 80, LT-76298 Šiauliai).

Savivaldybės meras	Arvydas Nekrošius